open-index/open-wikipedia-markdown huggingface dataset:
Bombalai

**Bombalai** je menší troskový kužeľ, nachádzajúci sa na severovýchode ostrova Borneo. Vulkán je súčasťou bazaltovo-dacitového vulkanického poľa na polostrove *Semporna* a leží neďaleko pobrežia. Pole je jediným prejavom mladšieho neskoro štvrtohorného vulkanizmu na ostrove. Vrchol Bombalai je ukončený  širokým kráterom. V okolí sopky sa nachádzajú mlado vyzerajúce lávové prúdy, niektoré z nich sú holocénneho veku.

## Externé odkazy
* www.volcano.si.edu  – troskový kužeľ Bombalai na Global Volcanism Program 

Kategória:Sopky Malajzie
Kategória:Troskové kužele
John Zerzan

**John Zerzan** (* 10. august 1943, Salem, Oregon, USA) je americký filozof, predstaviteľ anarchoprimitivizmu. Jeho práce kritizujú civilizáciu založenú na poľnohospodárstve, ako inherentne utláčateľskú, a dovolávajú sa prehistorických spôsobov života, ako inšpirácie pre skutočne slobodnú spoločnosť. Vo svojich úvahách sa inšpiruje antropológiou, archeológiou, paleolingvistikou, atď. Niektoré z jeho kritických úvah išli až tak ďaleko, že spochybnili domestikáciu, jazyk, symbolické myslenie (napr. matematiku, umenie) a pojem času.

## Dielo
* 1998 - *Elements of Refusal*
* 1994 - *Future Primitive and Other Essayes*
* 2002 - *Running on Emptinnes*
* 2005 - *Against Civilization: Readings and Reflections* (ako editor)
* 2008 - *Twilight of Machines*

## Pozri aj
*, švédsky film, obsahuje  interview s Johnom Zerzanom

## Iné projekty

## Externé odkazy
* Oficiálna stránka
* 
* 

Kategória:Filozofi USA
Kategória:Anarchisti USA
Kategória:Aktivisti USA
Kategória:Antifašisti
Kategória:Osobnosti USA českého pôvodu
Kategória:Absolventi University of Southern California
Kategória:Osobnosti z Oregonu
Homoforma

**Homoforma** je v jazykovede slovo s rovnakou formálnou podobou ako iné slovo, avšak s odlišným významom. Na rozdiel od homonymie nejde len o podobnosť zvukovú ale aj písanú, honoformy sú podmnožinou homoným.

## Príklady
; zľava
# podstatné meno s významom *zníženie ceny*
# príslovka s významom *z ľavej strany*

; kry
# podstatné meno v množnom čísle od slova *ker*
# sloveso v jednotnom čísle a rozkazovacom spôsobe od neurčitku *kryť*

## Pozri aj
* polysémia
* homonymum
* homograf

Kategória:Jazykoveda
Soputan

**Soputan** je menší aktívny stratovulkán nachádzajúci sa v severnom výbežku ostrova Celebes, na južnom okraji kaldery Tondano. Je to najaktívnejší vulkán ostrova, od 18. storočia bolo zaznamenaných vyše 30 prevažne stredne silných erupcií. Centrom erupcií je vrcholový kráter *Aeseput*, prípadne parazitický kráter na severovýchodnom svahu, ktorý vznikol počas erupcie v roku 1906.

## Externé odkazy
* www.volcano.si.edu - stratovulkán Soputan na Global Volcanism Program 

Kategória:Sopky Indonézie
Kategória:Stratovulkány
Kategória:Aktívne sopky
Sempu

**Sempu** je kaldera vulkanického pôvodu, nachádzajúca sa v severnom výbežku ostrova Celebes. Kaldera má priemer asi 3&nbsp;km, v jej centrálnej časti sa nachádza geologicky mladší stratovulkán rovnakého mena a v juhozápadnej časti leží jazero (pôvodne maar) *Kawah Masem*. Nie sú známe žiadne záznamy o erupciách kaldery, jediným prejavom aktivity sú fumaroly lokalizované v okolí maaru. Síra usadená z fumarolických pár je ťažená od roku 1938.

## Externé odkazy
* www.volcano.si.edu  - kaldera Sempu na Global Volcanism Program 

Kategória:Sopky Indonézie
Kategória:Kaldery
RDRAM

right|thumb|Pamäťové moduly RDRAM

**RDRAM** je druh operačnej pamäte používanej v osobných počítačoch (PC), prípadne iných zariadeniach ako sálové počítače, herné konzoly, prehrávače videa a podobne.

RDRAM je skratka z Rambus DRAM (podľa firmy Rambus, ktorá túto technológiu vyvinula). Na rozdiel od pamäťových modulov SDRAM, prípadne ich variácii DDR SDRAM a pod., ktoré sú 64-bitové, sú jednotlivé pamäťové moduly RDRAM iba 16 bitové (32 bitové pri dvojkanálových moduloch). Pamäte RDRAM v čase ich najväčšieho rozšírenia v PC (roky 2001-2003) pracovali na vyššej frekvencii než SDRAM alebo DDR SDRAM, preto dosahovali vyššiu maximálnu prenosovú rýchlosť. Pamäte RDRAM posielajú dáta dvakrát počas hodinového cyklu, podobne ako DDR SDRAM.

Kategória:Počítačová pamäť
Orest Dubay (1919)

Akademický maliar, profesor **Orest Dubay st.** (* 15. august 1919, Veľká Poľana† 2. október 2005, Bratislava) patril medzi najvýznamnejších slovenských grafikov 20. storočia.

## Život
V rokoch 19391943 študoval na oddelení kreslenia a maľovania SVŠT v Bratislave. V roku 1948 prijal miesto asistenta na Katedre výtvarnej výchovy Pedagogickej fakulty UK v Bratislave. V rokoch 19491984 pôsobí ako pedagóg na Vysokej škole výtvarných umení, 19681971 rektorom VŠVU, 1964 bol vymenovaný za čestného člena *Accademia Fiorentina delle arti*. Manželka Anna Dubayová rod. Vyšná (nar. 1920, Sokolče). Maju dvoch synov, slovenský maliar Orest Dubay (1954) a Ing. arch. Juraj Dubay. Jeho synovcom je aj rozhlasový novinár Vladimír Šmihula (1943).

## Dielo
Zaradil sa medzi významných predstaviteľov slovenskej povojnovej grafiky. Od roku 1959 vystavoval doma aj v zahraničí. V roku 1980 mu vychádza v cykle **Dvanásť grafík** vo vydavateľstve Tatran.

Pôsobil v Spolku umelcov a priateľov grafiky (od 1948), v Skupine výtvarníkov 29. augusta, Klube grafikov a ďalších spolkoch. Svoje diela vystavuje od roku 1943 najprv ako súčasť výstavy, od roku 1959 aj ako samostatné výstavy doma i v zahraničí v Berlíne, Budapešti, Rostocku, Bagdade, Düsseldorfe, Káhire, Lipsku, Varne, Ulanbátare, Moskve, Florencii a ďalších veľkomestách.

V roku 1989 daroval rozsiahly súbor diel Vihorlatskému múzeu v Humennom.

## Ocenenia
V roku 1977 mu bol udelený titul národného umelca a taktiež Veľká cena na Bienále slovenskej grafiky v Banskej Bystrici. V roku 1981 získal cenu ex aequo súčasnej slovenskej grafiky v Banskej Bystrici.

## Externé odkazy
*[Diela Oresta Dubaya (1919) v [SNG]]
*NEVŠEDNOSŤ VŠEDNOSTI – Orest Dubay 1919-2005 - Šarišská galéria v Prešove

## Zdroje

* Nekrológ
* Nekrológ 2
* Orest Dubay ml. 
* Dielo

Kategória:Osobnosti z Veľkej Poľany
Kategória:Slovenskí maliari
Kategória:Slovenskí grafici
Kategória:Česko-slovenskí národní umelci
Kategória:Absolventi Slovenskej technickej univerzity v Bratislave
Kategória:Vyučujúci na Pedagogickej fakulte Univerzity Komenského v Bratislave
Kategória:Vyučujúci na Vysokej škole výtvarných umení v Bratislave
Kategória:Rektori Vysokej školy výtvarných umení v Bratislave
Ricardo Andrade Alves

**Ricardo Andrade Alves** (*12. január 1982, Guarulhos, Brazília) je brazílsky futbalista, ktorý hral aj v českej lige. Do SFC Opava ho vybralo vedenie opavského futbalu, no odohral tu len jeden zápas, a bol prepustený.

## Zdroj

## Referencie

## Externé odkazy
* http://web.telecom.cz/kopeckyf/LIGA0304.htm#12 

Kategória:Brazílski futbalisti
Kategória:Narodenia v 1982
Kategória:Hráči Juventus FC
Križiacke výpravy proti husitom

thumb|Rímskonemecký cisár Žigmund Luxemburský. Na jeho podnet sa uskutočnila prvá križiacka výprava proti husitom
**Križiacke výpravy proti husitom** boli vojenské ťaženia rímsko-katolíckej cirkvi vyhlasované ako súčasť svätej vojny na obranu katolíckej viery s cieľom vyhladenia husitského kresťanstva v Čechách. 

Účastníci bojovali pod znamením kríža a boli obdarení zvláštnymi výhodami a plnomocnými odpustkami. Celkom sa uskutočnilo päť výprav. 

*Prvá výprava* sa uskutočnila na podnet uhorského a rímskeho kráľa Žigmunda Luxemburského, bola schválená pápežom Martinom V. 1. marca 1420 a slávnostne proklamovaná vo Vratislavi 17. marca v tom istom roku. Vojská z Uhorska, nemeckých oblastí Svätej rímskej ríše, rakúskych krajín a katolíckych oblastí Českého kráľovstva obľahli na konci júna 1420 Prahu. 14. júla pri pokuse dobyť provizórnu vozovú hradbu husitov na vrchu Vítkov pred Prahou utrpeli porážku a po korunovácii Žigmunda českým kráľom (28. júla) boli rozpustené. 

*Druhá výprava*, vyhlásená na jar roku 1421 a ideovo podnietená kardinálom B. Castiglionem, prebehla na dvoch frontoch. Vojská, sformované počas augusta v nemeckých oblastiach ríše a neúspešne obliehajúce Žatec, ustúpili pred husitmi 2. októbra 1421. Druhý prúd, vedený Žigmundom Luxemburským a zložený prevažne z vojakov Uhorského kráľovstva, utiekol z českých krajín v januári 1422 po sérii porážok (pri Kutnej Hore, pri Habroch). 

*Tretia výprava*, ktorej vedením poveril Žigmund markgrófa Fridricha I. Brandenburského, sa bez stretu s protivníkom rozpadla na jeseň roku 1422. 

*Štvrtá výprava*, proklamovaná na jar 1427 a organizovaná trevírskym arcibiskupom Ottom (1418 – 1430), utrpela nezdar začiatkom augusta pri Stříbre a Tachove. 

*Piata výprava*, ktorú viedli kardinál Giuliano Cesarini a markgróf Fridrich I. Brandenburský, skončila 14. augusta 1431 útekom križiakov z priestoru medzi Domažlicami a Kdyňou. 

Nezdar krížových výprav proti husitom prinútil katolícku cirkev k jednaniam, ktoré vyvrcholili na bazilejskom koncile. K protihusitským krížovým výpravám možno priradiť i ťaženie uhorského kráľa Mateja Korvína v rokoch 1468 – 1471, podporované príležitostnými, viacmenej koristnými vpádmi z nemeckých oblastí ríše. Ani tieto akcie však husitov neprinútili k opätovnému prijatiu katolíckej konfesie. Opakované neúspechy križiackych vojsk, ktorých počet doboví pozorovatelia nadsadzovali (spravidla zahŕňali 20 000 – 30 000 mužov, niekedy i menej), spočívali v nedisciplinovanosti bojovníkov, v ich neochote riskovať život v urputných zápasoch s husitmi, v prílišnom sústredení sa na zisk prípadnej koristi i v rivalite jednotlivých šľachtických veliteľov, sledujúcich vlastné záujmy a neochote podriadiť sa pokynom organizátorov.

## Pozri aj
* Bitka na Vítkove
* Husitské vojenstvo

Kategória:Husitstvo
Kategória:Križiaci (dejiny)
Kategória:Križiacke výpravy
Kategória:Európske náboženské vojny
Tondano

**Tondano** môže byť:
* jazero v Indonoézii, pozri Tondano (jazero)
* sopečná kaldera v Indonézii, pozri Tondano (sopka)
Tondano (sopka)

**Tondano** je masívna kaldera vulkanického pôvodu, nachádzajúca sa v severnom ramene ostrova Celebes. Kaldera má rozmery 20&nbsp;×&nbsp;30&nbsp;km, jej vek sa odhaduje štvrtohory a jej dno je pokryté viacerými postkalderovými troskovými kužeľmi a lávovými prúdmi. Vo východnej časti sa nachádza jazero rovnakého mena. Na okrajoch kaldery sa nachádzajú viaceré mladšie vulkanické centrá, ako Soputan, Sempu, Lokon-Empung a Mahawu.

## Externé odkazy
* www.volcano.si.edu  - kaldera Tondano na Global Volcanism Program 

Kategória:Sopky Indonézie
Kategória:Kaldery
Lokon-Empung

**Lokon-Empung** je stratovulkanický komplex, nachádzajúci sa v severnom ramene indonézskeho ostrova Celebes. Komplex leží na okraji kaldery Tondano a tvorí ho dvojica stratovulkánov *Gunung Lokon* (1&nbsp;588&nbsp;m) a *Gunung Empung* (1&nbsp;340&nbsp;m) vzdialených od seba cca 2,2&nbsp;km. Mladší z tejto dvojice je Empung, ktorého vrchol je ukončený 400&nbsp;m širokým kráterom. Komplex je jedno z najaktívnejších vulkanických centier ostrova, od 18. storočia bolo zaznamenaných približne 25 erupcií stredne silného charakteru. Pôvodcom erupcií je kráter *Tompaluan* situovaný v sedle medzi oboma stratovulkánmi.

## Externé odkazy
* www.volcano.si.edu  - stratovulkanický komplex Lokon-Empung na Global Volcanism Program 

Kategória:Sopky Indonézie
Kategória:Stratovulkány
Kategória:Aktívne sopky
Ruth Dubayová

**Ruth Dubayová** (* 1954, Bratislava) je slovenská akademická maliarka.

## Biografické údaje
Bratislavská rodáčka žije a pracuje v Bratislave. V rokoch 1973 - 1979 študovala na Vysokej škole výtvarných umení v Bratislave.
Jej manželom je maliar Orest Dubay (* 1954).

## Dielo
Venuje sa olejomaľbe s  tematikou rodiny, detí, kvetov  a krajiny (najmä z okolia Banskej Štiavnice). 

Viackrát vystavovala na Slovensku i v Česku. 

## Zdroje
* Zhodnotenie diela 
* Obrazy

Kategória:Narodenia v 1954
Kategória:Osobnosti z Bratislavy
Kategória:Slovenské maliarky
Metrosexuál

**Metrosexuál** je pojem, ktorý vznikol zhruba v polovici 90. rokov 20. storočia. Označuje mužov, ktorí žijú v meste a vydávajú podstatnú časť zo svojho platu na značkové a módne oblečenie, kozmetiku a návštevy solárií. Metrosexuáli sa často v starostlivosti o svoj zovňajšok vyrovnajú ženám alebo dokonca ich prevyšujú. Používanie pleťových krémov, mastí, holenie ochlpenia na intímnych partiách v podpazuší, a pod. sú pre nich každodenné potešenie, ktorým sa zaoberajú každý večer po kúpeli. Metrosexuáli taktiež veľmi obľubujú vône a parfumy, v ktorých si skutočne vyberajú. 

Odporcovia metrosexuálov ich pokladajú za homosexuálov hlavne kvôli zvýšenej starostlivosti o zovňajšok, ide však len o istú záľubu (ktorá doteraz nebola známa masám) rovnako ako keď sa niekto zaujíma viac o techniku alebo športy. Metrosexuáli sú živnou pôdou hlavne pre módne časopisy, ktoré ich zobrazujú ako ideál krásy súmernosti a mužnosti nového storočia.

Kategória:Životný štýl
Azis

**Azis** (, vlastným menom **Vasil Trojanov Bojanov**, ; * 7. marec 1978) je bulharský spevák, ktorý je známy vďaka svojmu provokatívnemu transvestitnému vzhľadu.

Ako zabávač a spevák vydal viacero nahrávok. Jeho albumy sú „Celuvai Me“ (2003), „Na Golo“ (2003), „Kraliat“ (2004), „Together“ (s Desislavou) (2004) a „2005“ (2005).

Azis začal svoju politickú kariéru v roku 2005 ako člen politickej strany Euroroma a v tom istom roku sa zúčastnil parlamentných volieb, nezískal však dosť hlasov.

V roku 2006 vystúpil v programe „Velikite Balgari“ zvolený 21. najväčším Bulharom všetkých čias. Zo žijúcich osôb bol v rebríčku druhý, pred ním sa umiestnil iba futbalista Christo Stoičkov, ktorý sa umiestnil na 12. mieste.

Objavil sa vo VIP verzii súťaže Big Brother spolu so svojím manželom menom Niki Kitaeca. Azis dobrovoľne dom po 19 dňoch opustil, jeho manžel tam ostal.

## Diskografia
* Celuvai Me (2003)
* Na Golo (2003)
* Kraliat (2004)
* Together (s Desislavou) (2004)
* 2005 (2005)
* Dueti (2005)
* Diva (2006)

Kategória:Bulharskí folkoví speváci
Kategória:Bulharskí popoví speváci
Kategória:Pop-folk speváci
Kategória:Speváci rómskeho pôvodu
Kategória:Bulharské osobnosti rómskeho pôvodu
Ondřej Štěpánek

**Ondřej Štěpánek** (* 28. november 1979, Brandýs nad Labem-Stará Boleslav) je český vodnoslalomár, ktorý získal na olympiáde v Aténach 2004 bronzovú medailu v C2.

## Vrcholové podujatia
### Sydney 2000 a Atény 2004
Na olympiáde v Sydney 2000 skončil v disciplíne C2 na piatom mieste celkovým časom 253,36 s. O štyri roky neskôr na olympijských hrách v Aténach získal bronzovú medailu v disciplíne C2 spolu s Jaroslavom Volfom (216,86 s).

### Peking 2008
Na letných olympijských hrách v Pekingu boli v disciplíne C2 po semifinále na štvrtom mieste, no napokon skončili druhí. Jeho deblovým partnerom bol Jaroslav Volf.

## Referencie

## Iné projekty

## Externé odkazy
* Ondřej Štěpánek na beijing2008.cn

Kategória:Českí vodní slalomári
Kategória:Českí strieborní olympijskí medailisti
Kategória:Českí bronzoví olympijskí medailisti
Kategória:Majstri Európy
Kategória:Majstri sveta
Zoltán Pálkovács

**Zoltán Pálkovács** (* 6. august 1981, Rimavská Sobota, † 25. september 2010, Rakúsko) bol slovenský džudista, ktorý Slovensko reprezentoval na olympijských hrách 2004 a na olympiáde v Pekingu 2008. Dňa 25. septembra 2010 tragicky zahynul po autonehode neďaleko Viedne.

## Úspechy
### Umiestnenia
* **Majstrovstvá sveta**
** 9. miesto - kategória do 100 kg (Rio de Janeiro, Brazília 2007)

* **[[Letné olympijské hry]]**
** Letné olympijské hry 2004
*** 21. miesto - do 100 kg (Atény, Grécko 2004)
** Letné olympijské hry 2008
*** . miesto (vypadol v 1. kole) - do 100 kg (Peking, Čína 2008)

## Referencie

## Externé odkazy
* Zoltán Pálkovács  na judoinside.com
* Zoltán Pálkovács na beijing2008.cn
* Zoltán Pálkovács - pravda o olympionikovi

Kategória:Slovenskí džudisti
Kategória:Slovenskí olympionici
Kategória:Osobnosti z Rimavskej Soboty
Kategória:Obete cestných dopravných nehôd
Zoznam častí seriálu Čarodejnice

Nasledujúci zoznam je **zoznam častí seriálu ''[[Čarodejnice (seriál)|Čarodejnice]]***. Seriál má osem sérií; prvá, druhá, tretia, štvrtá, siedma a ôsma s 22 časťami, piata a šiesta s 23 časťami.

== Série ==



== Časti ==
=== 1. séria ===
*Podrobný zoznam častí nájdete v článku **[[Zoznam častí seriálu Čarodejnice (1. séria)]]** *


=== 2. séria ===
*Podrobný zoznam častí nájdete v článku **[[Zoznam častí seriálu Čarodejnice (2. séria)]]** *


=== 3. séria ===
*Podrobný zoznam častí nájdete v článku **[[Zoznam častí seriálu Čarodejnice (3. séria)]]** *


=== 4. séria ===
*Podrobný zoznam častí nájdete v článku **[[Zoznam častí seriálu Čarodejnice (4. séria)]]** *


=== 5. séria ===
*Podrobný zoznam častí nájdete v článku **[[Zoznam častí seriálu Čarodejnice (5. séria)]]** *


=== 6. séria ===
*Podrobný zoznam častí nájdete v článku **[[Zoznam častí seriálu Čarodejnice (6. séria)]]** *


=== 7. séria ===
*Podrobný zoznam častí nájdete v článku **[[Zoznam častí seriálu Čarodejnice (7. séria)]]** *


=== 8. séria ===
*Podrobný zoznam častí nájdete v článku **[[Zoznam častí seriálu Čarodejnice (8. séria)]]** ''

Kategória:Čarodejnice (seriál)
Čarodejnice (seriál)
Tmavá

**Tmavá** môže byť:
*potok na Hornej Nitre, pozri Tmavá (prítok Nitry)
*potok na Horehroní, pozri Tmavá (prítok Vydrova)
*vrch () vo Veľkej Fatre, pozri Tmavá (vrch vo Veľkej Fatre)
Burning Rain

**Burning Rain** je rocková hudobná skupina z Los Angeles, USA.

## Členovia
*Doug Aldrich – gitara
*Keith St. John – spev
*Ian Mayo – basgitara

## Diskografia
*1999 – *[[Burning Rain (album)|Burning Rain]]*
*2000 – *[[Pleasure to Burn]]*

## Externé odkazy
* Burning Rain oficiálna stránka
* Burning Rain MySpace

Kategória:Rockové hudobné skupiny USA
Kategória:Hudobné skupiny z 1998
Kategória:Hudobné skupiny z Kalifornie
Pavel Šimko

**Pavel Šimko** (* 13. február 1982, Poprad) je slovenský triatlonista.

Reprezentoval Slovensko na letných olympijských hrách 2008, čím sa stal prvým slovenským triatlonistom na olympijských hrách. Preteky však nedokončil, keď musel odstúpiť pre bolesť, po kopnutí do temena hlavy od jedného zo súperov počas plaveckej časti.

## Referencie

## Externé odkazy
* Pavel Šimko na beijing2008.cn
* Domáca klubová stránka Pavla Šimka, kde nájdete i všetko o triatlone

Kategória:Žijúci ľudia
Kategória:Osobnosti z Popradu
Kategória:Slovenskí triatlonisti
Kategória:Slovenskí olympionici
Kategória:Triatlonisti na Letných olympijských hrách 2008
Juraj Tarr

**Juraj Tarr** (* 18. február 1979, Komárno) je slovenský kajakár v rýchlostnej kanoistike, ktorý reprezentoval v kategórii K4 na olympiádach v Sydney (4. miesto), v Pekingu (striebro), v Londýne (6. miesto) a v Rio de Janeiro (striebro). 

Od roku 2013 vystupuje spolu s Erikom Vlčekom v dvojkajaku (K2) a od roku 2015 spolu s Erikom Vlčekom, Denisom Myšákom a Tiborom Linkom v K4.

## Referencie


## Iné projekty

## Externé odkazy
* Juraj Tarr na beijing2008.cn

Kategória:Narodenia v 1979
Kategória:Žijúci ľudia
Kategória:Osobnosti z Komárna
Kategória:Slovenskí kajakári
Kategória:Slovenskí olympionici
Kategória:Slovenskí strieborní olympijskí medailisti
Plávanie na Letných olympijských hrách 2008 – 400 m polohové preteky muži

**Polohové preteky na 400 metrov mužov** prebiehali 9. a 10. augusta 2008 v Beijing National Aquatics Centre.

Kvalifikačné limity boli 4:18.40 (A-limit) a 4:27.44 (B-limit).

## Program
Časy sú uvedené v miestnom, t. j. pekinskom čase (UTC+8)

## Rekordy (pred OH)

## Finále

* WR = svetový rekord; ER = európsky rekord

Kategória:Plávanie na Letných olympijských hrách 2008
Michael Phelps

**Michael Fred Phelps** (* 30. jún 1985, Baltimore, Maryland, USA) je americký plavec, ktorý drží niekoľko svetových i olympijských rekordov v plávaní a je držiteľom 28 olympijských medailí, a to 23 zlatých, 3 strieborných a  2 bronzových.

Osem medailí získal v roku 2004 na letných olympijských hrách v Aténach (šesť zlatých, dve bronzové), 8 v roku 2008 v Pekingu (všetky zlaté), 6 v roku 2012 v Londýne (štyri zlaté a dve strieborné) a 6 v roku 2016 v Rio de Janeiro (päť zlatých a jedna strieborná). Jeho 23 zlatých (spolu 28 medailí, z toho tri strieborné a dve bronzové) olympijských medailí je historický rekord pre jediného športovca v celej histórii olympijských hier. Bol vyhlásený najlepším plavcom roku 2003, 2004, 2006 a 2007. Phelps sa kvalifikoval do ôsmich plaveckých disciplín na olympiáde v Pekingu a vo všetkých disciplínach aj vyhral, čím prekonal rekord legendárneho Marka Spitza.
 
Jeho povesť výrazne utrpela po tom, ako britské periodikum The News of the World weekly zverejnilo fotografie ako fajčí marihuanu. Malo to byť 6. novembra 2008. Podľa jedného z účastníkov, Phelps fajčil už aj predtým. Phelps sa priznal a tento čin oľutoval a sľúbil, že sa to už nikdy viac nestane. FINA ospravedlnenie a sľub prijala a vyjadrila mu plnú podporu. Od Plaveckej asociácie USA dostal trojmesačný zákaz zúčastňovať sa pretekov a nebude dostávať od nej ani príjem. Phelps to považoval za primerané.

Na letnej olympiáde v Rio de Janeiro získal ďalších päť zlatých olympijských medailí. (za 200 m motýlik jednotlivcov a 200 m polohové preteky jednotlivcov, a ako člen víťazných štafiet 4x100m a 4x200m voľným štýlom)

## Referencie

## Iné projekty

## Externé odkazy
* Michael Phelps na stránke sports-reference.com 

Kategória:Plavci USA
Kategória:Olympijskí víťazi v plávaní
Kategória:Olympijskí víťazi USA
Kategória:Strieborní olympijskí medailisti USA
Kategória:Bronzoví olympijskí medailisti USA
Kategória:Osobnosti USA anglického pôvodu
Kategória:Osobnosti USA írskeho pôvodu
Kategória:Osobnosti USA škótskeho pôvodu
Kategória:Osobnosti USA waleského pôvodu
Kategória:Osobnosti USA nemeckého pôvodu
Kategória:Osobnosti z Baltimoru
Kategória:Plavci na Letných olympijských hrách 2008
Kategória:Plavci na Letných olympijských hrách 2012
Kategória:Plavci na Letných olympijských hrách 2016
Mahawu

**Mahawu** je menší, v súčasnosti (jún 2014) neaktívny stratovulkán, nachádzajúci sa v severnom ramene ostrova Celebes na okraji štvrtohornej kaldery Tondano. Vrchol 1&nbsp;324&nbsp;m vysokej sopky je ukončený kráterom s priemerom 180&nbsp;m, v súčasnosti zaliatym vodou zelenej farby. Na severnom okraji krátera sa nachádzajú dva troskové kužele. Na rozdiel od svojho suseda - komplexu Lokon-Empung je Mahawu menej aktívna sopka, od roku 1789 len sedem erupcií, posledná v roku 1977. V roku 1994 bola pozorovaná zvýšená aktivita fumarol, bahenných sopiek a menších gejzírov na brehoch kráterového jazierka.

## Externé odkazy
* www.volcano.si.edu  - stratovulkán Mahawu na Global Volcanism Program 

Kategória:Sopky Indonézie
Kategória:Stratovulkány
Klabat

**Klabat** je neaktívny stratovulkán, nachádzajúci sa v predĺženom severnom ramene ostrova Celebes, východne od mesta Manado. S výškou 1&nbsp;995&nbsp;m je to najvyšší vrch na ostrove. Vrchol sopky je ukončený kráterom s rozmermi 170&nbsp;×&nbsp;250&nbsp;m. Vek poslednej erupcie nie je známy, jediným prejavom aktivity sú fumaroly.

## Externé odkazy
* www.volcano.si.edu  - stratovulkán Klabat na Global Volcanism Program 

Kategória:Sopky Indonézie
Kategória:Stratovulkány
Atletika na Letných olympijských hrách 2008 – Vrh guľou mužov

**[[Vrh guľou]] mužov** bola jedna z 24 mužských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang 15. augusta. Vyhral Poliak Tomasz Majewski.

## Kvalifikácia

## Rekordy

## Medailisti

## Finále

## Pozri aj
* Atletika na Letných olympijských hrách 2008
* Letné olympijské hry 2008

## Externé odkazy
* štatistika na iaaf.org

Kategória:Atletika na Letných olympijských hrách 2008
Kategória:Beh na 110 m cez prekážky
Ekonomický tiger

**Ekonomický tiger** alebo niekedy **hospodársky tiger** je označenie, ktoré sa používa pre štáty s dlhodobo nadpriemerným ekonomickým rastom, ktorý je obyčajne sprevádzaný zvýšením životnej úrovne. Tento termín sa prvýkrát použil pre Južnú Kóreu, Singapur, Hongkong a Taiwan (ázijské tigre). Neskôr aj pre Malajziu a Thajsko.

V súčasnosti sú za ekonomických tigrov považované štáty Írsko, pobaltské štáty, Slovinsko, Čína, India, Čile a tiež provincia Alberta v Kanade.

Spätne by sa tak mohli označiť štáty Japonsko, Španielsko, Grécko a ďalšie štáty, ktoré zažili prudký ekonomický rast v povojnovej ére, od 50. rokov 20. storočia.

Obdobie, v ktorom ekonomický tiger dosahuje nadpriemerný rast, sa často nazýva ekonomický zázrak (japonský ekonomický zázrak, grécky ekonomický zázrak a pod.).

Kategória:Makroekonómia
Magyar Királyság

**Magyar Királyság** je maďarský výraz pre:
*Uhorské kráľovstvo (1001 – 1918)
*Maďarské kráľovstvo (1919 – 1949)
Pobrežní Sališovia

thumb|Pôvodné rozšírenie sališských jazykov
**Pobrežní Sališovia** alebo **Pobrežní Salishovia** je kultúrne a etnografické označenie skupiny indiánskych kmeňov žijúcich v kanadskej provincii Britská Kolumbia a amerických štátoch Washington a Oregon, ktorí hovoria jedným z jazykov tejto skupiny.

Hoci indiáni z kmeňa Nuxálk (známi aj pod názvom Bella Coola) sú v tejto skupine zahrnutí z etnografického hľadiska, ich jazyk sa z lingvistickej stránky nepovažuje za jazyk Pobrežných Sališov. Jazyky Pobrežných Sališov sú súčasťou sališských jazykov, no žiadny kmeň alebo jazyk s názvom *pobrežný sališ*, či *pobrežná saliština* neexistuje.

Kategória:Domorodí obyvatelia Severnej Ameriky
Allen Johnson

**Allen K. Johnson** (* 1. marec 1971, Washington, USA) je bvalý americký atlét, prekážkar, olympijský víťaz z Atlanty 1996 a štvornásobný majster sveta z rokov 1995, 1997, 2001 a 2003. 

Patrí k najlepším prekážkarom atletickej histórie. Ešte na MS v Helsinkách v roku 2005 získal bronzovú medailu. Jeho osobným rekordom je dvakrát zabehnutý čas 12,92 sekundy.

## Iné projekty

## Zdroj

Kategória:Bežci na 110 m cez prekážky USA
Kategória:Olympijskí víťazi v behu na 110 m cez prekážky
Kategória:Olympijskí víťazi USA
Kategória:Majstri sveta v behu na 110 m cez prekážky
Kategória:Osobnosti USA afroamerického pôvodu
Kategória:Atléti afroamerického pôvodu
Kategória:Osobnosti z Washingtonu D.C.
Kategória:Atléti na Letných olympijských hrách 1996
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Virgilijus Alekna

**Virgilijus Alekna** (* 13. február 1972, Terpeikiai blízko Kupiškisu) je litovský atlét, venujúci sa hodu diskom. Je dvojnásobným olympijským víťazom a dvojnásobným majstrom sveta.

## Vrcholové podujatia
### Osaka 2007
Na MS v atletike 2007 skončil na štvrtom mieste výkonom 65,24 m. Na tretieho Rutgera Smitha strácal 1,18 m. Alekna bol blízko k vypadnutiu pred tretím hodom, ale nakoniec tretím pokusom prehodil dovtedy posledného postupujúceho do užšieho finále.

## Referencie


## Externé odkazy
* Virgilijus Alekna na iaaf.org

Kategória:Litovskí diskári
Kategória:Majstri sveta v hode diskom
Kategória:Olympijskí víťazi v hode diskom
Kategória:Atléti na Letných olympijských hrách 1996
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Róbertovci

**Róbertovci**, franskí predchodcovia rodu Kapetovcov. Patrili medzi najvyššiu šľachtu počas éry Karolovcov, dokonca uzatvárali manželstvá s členmi kráľovskej rodiny. Časom sa niektorí príslušníci rodu sami stali franskými kráľmi – Odo, Róbert I. a Hugo Kapet. Títo Róbertovci vládli v Západofranskej ríši. Hugo Kapet je známy ako „posledný franský kráľ“ a prvý „kráľ Francúzska“. Je zakladateľom rodu Kapetovcov, ktorí vládli vo Francúzsku až do Francúzskej revolúcie.

## Pôvod
Najstarší známi Róbertovci pravdepodobne pochádzajú z grófstva Hesbaye v dnešnom Belgicku. Prvý historicky doložený predok je Róbert Silný, gróf z Paríža. Jeho dvaja synovia Odo a Róbert I. sa stali Zápodofranskými kráľmi a panovali v dobe Karolovcov. Za vlády Oda rodina získala parížske grófstvo a za vlády Róberta I. sa stali „vojvodami Frankov“. Vlastnili veľké časti starej Neustrie. 

Po smrti Ľudovíta V., skončila vláda rodu Karolovcov. Po jeho smrti bol za kráľa Frankov zvolený Hugo Kapet, vnuk franského kráľa Róberta I.. Stal sa známy ako prvý kráľ Francúzska. Korunovali ho 3. júla 987 v Noyone. S Hugovou korunováciou nastala nová éra pre Francúzsko a rod jeho potomkov bol pomenovaný po ňom – Kapetovci.

## Zdroj
* 

Kategória:Franská ríša
Kategória:Dynastie
Tongkoko

**Tongkoko** alebo **Tangkoko** je v súčasnosti neaktívny stratovulkán, nachádzajúci sa na ostrove Sulawesi v Indonézii. Je to najseverovýchodnejšie lokalizovaný vulkán ostrova, nachádza sa neďaleko pobrežia mora. V 17. a 19. storočí bolo zaznamenaných sedem menších erupcií, posledná v roku 1880. Sopka je súčasťou národného parku Gunung Dua Saudara.

## Externé odkazy
* www.volcano.si.edu – stratovulkán Tongkoko na Global Volcanism Program 

Kategória:Sopky Indonézie
Kategória:Stratovulkány
Jan Obenberger

Prof. PhDr. **Jan Obenberger** , DrSc. (* 15. máj 1892, Praha, Česko, vtedy Rakúsko-Uhorsko† 30. apríl 1964, Praha, Československá socialistická republika, dnes Česko) bol český entomológ, profesor entomológie Karlovej univerzity v Prahe, člen korešpondent Československej akadémie vied (1955). Zaoberal sa hlavne štúdiom chrobákov prevažne z čeľade krasoňovitých (Buprestidae). Autor celej rady populárno-náučných a vedeckých kníh, prevažne s entomologickou tematikou.

## Biografia
Narodil sa roku 1892 v Prahe. Po skončení základného vzdelania pokračuje v štúdiu na štátnom gymnáziu v Prahe na Žižkove. Tu v roku 1911 odchádza študovať prírodné vedy na Filozofickú fakultu Karlovej univerzity. Na začiatku prvej svetovej vojny v roku 1914 bol povolaný do armády, kde bol na Karpatskej fronte ranený a vracia sa späť do Prahy. V roku 1917 dokončil vysokoškolské štúdium. 1. januára roku 1920 nastupuje ako adjunkt na zoologické oddelenie Národného múzea v Prahe. Od roku 1910 bol členom Českej spoločnosti entomologickej.

## Bibliografia
* Obenberger, J.: 1940, Ze života mravenců a všekazů. Praha, Vesmír, 401 pp.
* Obenberger, J.: 1952, Entomologie 1. Anatomie, morfologie a embryologie hmyzu. Nakladatelství ČSAV, Praha, 869 pp.
* Obenberger, J.: 1955, Entomologie 2. Systematická část 1. (Protura, Collembola, Diplura, Thysanura, Grylloblattodea, Orthoptera, Phasmatodea, Dermaptera, Diploglossata, Thysanoptera, Blattaria, Mantodea, Embioptera, Isoptera, Psocoptera, Zoraptera). Nakladatelství ČSAV, Praha, 726 pp. 
* Obenberger, J.: 1957: Entomologie 3. Systematická část 2. (Mallophaga, Anoplura, Homoptera). Nakladatelství ČSAV, Praha, 467 pp.   
* Obenberger, J.: 1958, Entomologie IV. Nakladatelství ČSAV, Praha, 614 pp.
* Obenberger, J.: 1959, Kapitolky o broucích. Orbis, Praha, 228 pp. 
* Obenberger, J.: 1964, Entomologie V. Nakladatelství ČSAV, Praha, 776 pp.
* Obenberger, J.: Krkonoše a jejich zvířena. Praha,

## Zdroje informácií o autorovi
* Anonym: 1936, Kulturní adresář ČSR, II. roč. Praha, 382.   
* Anonym: 1957, [Obenberger, J.]. Čas. Českoslov. Spol. ent., 54, 202. 
* Balthasar, V.: 1962, [Obenberger, J.]. Živa, 10: 108.   
* Koleška, Z.: 1975, Historie entomologického průzkumu Krkonoš. Opera Corcontica, 12: 137 - 151 + portrét. 
* Koleška. Z.: 1988, [Obenberger, J.]. Zprávy Čs. spol. entomol., ČSAV, 24, 350 - 354 a portrét.
* Okáli, I.; Országh, I.; Matoušek, B. & Hrabovec, I.: 1996, *[[Slovník slovenských zoológov a zoológov so vzťahmi k územiu Slovenska]]*. Bratislava, Stimul: 1 - 137, p. 88.

Kategória:Osobnosti z Prahy
Kategória:Absolventi Karlovej univerzity
Kategória:Českí entomológovia
Kategória:Koleopterológovia
Kategória:Českí univerzitní profesori
Kategória:Vyučujúci na Karlovej univerzite
Kategória:Českí autori náučnej literatúry
Prečo plačeš Miriam?

***Prečo plačeš Miriam?*** je medzinárodne uznávaná kniha svedectiev žien po potrate, poskytuje veľké množstvo informácii o potratoch, svedectvá, následky potratu, morálne hľadisko, úvahy a na záver je doplnená aj umeleckou básnickou tvorbou s témou prolife.  

## 1. vydanie

Knihu *Miriam, prečo plačeš? : utrpenie žien po potrate*  / Z nemčiny preložil Ján Bernadič; Red. Blažej Belák. - 1. vyd. - Trnava : Spolok sv. Vojtecha, 1998, 151 strán, ISBN 80-7162-242-2 

Vydavateľstvo Spolok svätého Vojtecha (skratka SSV), Trnava knihu vydalo v  spolupráci s nadáciou Áno životu - matky v núdzi, Trnava – Košice a švajčiarskou organizáciou *Ja zum leben*. Posledné vydanie vyšlo v roku 2001.

## Originál a  oblasť mapovania

V orig. *Myriam... warum weinst Du?*, vydala nadácia „Ja zum Leben – Mütter in Not“, Uznach 1996, ISBN 3-9521192-0-2, 176 strán.

Originál diela vyšiel vo Švajčiarsku, a teda svedectvá sú hlavne z Nemecka, Švajčiarska a Rakúska. Odborná časť je zostavená rôznymi odborníkmi zo sveta.

## Podobné diela na Slovensku

Na Slovensku pred niekoľkými rokmi vyšla kniha *Kto uverí mi?* , vydalo Fórum života. Oblasťou mapovania je Slovensko. 

## Referencie
  

## Externé odkazy
* http://www.prolife.cz
* O knihe na pôde parlamentu NR SR
* Úryvok z knihy 

Kategória:Knihy z 1996
Kategória:Kresťanská literatúra
Atlanta Braves

thumb|right|Turner Field - domáce ihrisko Braves
**Atlanta Braves** je profesionálny bejzbalový klub, hrajúci Major League Baseball, patriaci do východnej divízie *National League*.

Za svoju históriu sa tento klub niekoľkokrát presťahoval a zmenil si meno:
* Boston Red Caps 1871 - 1882
* Boston Beaneaters, 1883 - 1906 
* Boston Doves, 1907 - 1910 
* Boston Rustlers, 1911 
* Boston Braves, 1912 - 1935 
* Boston Bees, 1936 - 1940 
* Boston Braves, 1941 - 1952 
* Milwaukee Braves, 1953 - 1965 
* Atlanta Braves, 1966 - súčasnosť

Braves majú na svojom konte deväť víťazstiev v *National League*, ktoré sa podarilo premeniť tiež vo víťazstvo v Svetovej sérii:
* Svetová séria: 1914, 1957, 1995
* Ostatné vítězstvá v NL: 1948, 1958, 1991, 1992, 1996, 1999

## Iné projekty

## Zdroj

Kategória:Bejzbalové kluby USA
Kategória:Kluby MLB
Kategória:Šport v Bostone (Massachusetts)
Anton Rochel

MUDr. **Anton Rochel** (* 18. jún 1770, Neunkirchen, Štajersko, dnes Rakúsko† 12. máj 1847, Graz, Rakúske cisárstvo, dnes Rakúsko) bol významný prírodovedec, botanik, lekár-chirurg a entomológ slovenského pôvodu. Známy je predovšetkým ako významný botanik. Jeho entomologické aktivity sú skôr iba okrajové.

## Biografia
Narodil sa v rakúskom Neunkirchene v roku 1770. Po skončení základného a stredného vzdelania pokračoval v štúdiu medicíny na Lekárskej fakulte vo Viedni, ktoré ukončil v roku 1792. Po skončení štúdií pracoval spočiatku ako lekár rakúskej armády. V rokoch 1800 až 1805 bol osobným lekárom baróna Alojza Mednyanského vo Veselom pri Piešťanoch a neskôr v rokoch 1811 – 1815 v Rakoviciach. V rokoch 1815 až 1820 pracoval ako osobný lekár grófa Aspremonta v Lednických Rovniach pri Púchove, kde v tomto období v botanickej záhrade pestoval asi 2 000 divo rastúcich druhov rastlín. V tomto období sa veľmi intenzívne venoval floristickému prieskumu celej Trenčianskej župy a patril medzi popredných znalcov flóry stredného Považia. Ako svojmu koníčku sa počas života venoval hlavne botanike. Po smrti významného botanika Pála Kitaibela v roku 1821 prijal miesto hlavného riaditeľa univerzitnej botanickej záhrady v Pešti, kde pracoval až do roku 1840. Zomrel roku 1847 v Štajerskom Hradci v Rakúsku. Počas života vykonal mnohé cesty do Vysokých Tatier, Turca, Oravy, Liptova a Spiša. Niektoré jeho rukopisy boli uložené vo viedenskom múzeu.

## Entomologické aktivity
Nepatrí jednoznačne k entomológom, ale v roku 1821 publikoval svoju prírodovedeckú prácu s názvom: "*Naturhistoriche Miscellen über den nordwestlichen Karpathen in Ober-Ungarn*". V 11. kapitole tejto práce uvádza pri popise živočíchov i niektoré údaje o hmyze z tejto oblasti.

## Bibliografia
* Rochel, A.: 1821, Naturhistoriche Miscellen über den nordwestlichen Karpathen in Ober-Ungarn.

## Zdroje informácií o autorovi
* Tibenský, J., Hrochova, M. & Mauerová, M.: 1976, Bibliografia prírodných, lekárskách a technických vied na Slovensku do roku 1850. I. (Rochel, A.: P. 561 - 562, Matica Slovenská, Martin.
* Kolektív: 1981, Encyklopédia Slovenska V. zväzok (R-Š), Veda, Bratislava, p. 125.
* Koleška, Z.: 1991, Seznam biografii čs. entomologů. 13. [Robl, R. - Seidel(=Seidl), M.]. In: Zprávy Čs. spol. entomol., ČSAV, 27(Příloha 1): 453 - 492, Taf. 30 - 31, p. 456 - 457.
* Okáli, I., Országh, I., Matoušek, B. & Hrabovec, I.: 1996, Slovník slovenských zoológov a zoológov so vzťahmi k územiu Slovenska. Bratislava, Stimul, 1 - 137, p. 100.

Kategória:Slovenskí entomológovia
Kategória:Rakúski entomológovia
Kategória:Slovenskí botanici
Kategória:Osobnosti z okresu Neunkirchen (Rakúsko)
Kšatrija

**Kšatrija** je jedna z kást v Indii.

Kšatrijovia sú kastou cnostných bojovníkov – ochrancov náboženstva, kráľovstva a morálnych zásad.

## Kšatrijská povinnosť

Súbor pravidiel, ktorými sa musí táto kasta riadiť sa nazýva kšatrijská povinnosť. Patrí sem zákaz napadnutia súpera odzadu, povinnosť neublížiť nikomu kto žiada o ochranu, nebojovať proti neozbrojeným, ctiť si brahmánov a podobne.

Kategória:Varny
Mário Bicák

**Mário Bicák** (* 21. október 1979, Prešov) je bývalý slovenský futbalista. Hral na pozícii ľavého krídelníka.

## Životopis
V rokoch 20052008 hral za MFK Košice, za ktoré odohral 85 ligových zápasov a dal v nich sedem gólov. Roku 2008 prestúpil do maďarského FC ETO Győr. Tu pôsobil do roku 2010, kedy sa vrátil na Slovensko do Spartaka Trnava. Koncom sezóny 2012/2013 pre neuspokojivé výsledky tímu v Trnave skončil.

V sezóne 2014/2015 prestúpil do piatoligového klubu OFK Malženice.

## Reprezentácia
Za Slovensko nastúpil na tri oficiálne zápasy, všetky prípravné. Debut v reprezentácii absolvoval v priateľskom stretnutí s Francúzskom 1. marca 2006. Tréner Dušan Galis ho vtedy povolal, hoci jeho Košice hrali v tom čase iba druhú ligu.

## Osobný život
Má dve dcéry a jedného syna.

## Referencie

## Externé odkazy
* Mário Bicák na stránke transfermarkt.com
* Mário Bicák na national-football-teams.com

Kategória:Osobnosti z Prešova
Kategória:Slovenskí futbalisti
Kategória:Hráči MFK Košice
Kategória:Hráči Győri ETO FC
Kategória:Hráči FC Spartak Trnava
Fórum života

náhľad|Sídlo na Heydukovej 14 v Bratislave

**Fórum života** je občianske združenie so sídlom v Bratislave, zamerané na rešpektovanie ľudského života od počatia po prirodzenú smrť a podporu rodín ako optimálneho miesta pre vznik a rozvoj ľudského života.

Občianske združenie vydáva periodikum *Spravodaj občianskeho združenia Fórum života*, informujúce o pro-life aktivitách na Slovensku, v zahraničí, reflektujúce rôzne názory a udalosti späté s prolife problematikou a poskytujúce informácie o linkách pomoci zriadených prolife organizáciami.

V roku 2007 kritizovalo 36 pripomienkami *Národný program ochrany sexuálneho a reprodukčného zdravia*.

Fórum života v súčasnosti združuje 34 členských organizácii a niekoľko desiatok fyzických osôb. Samotné občianske združenie je členom Fóra kresťanských inštitúcii a v medzinárodnej spolupráci členom Human Life International.

Organizuje pravidelnú kampaň *[[25. marec]] – [[Deň počatého dieťaťa]]* . Pravidelne v októbri organizuje kampaň *Sviečka za nenarodené deti* .

## Referencie


## Externé odkazy
* 
* oficiálna stránka združenia

Kategória:Občianske združenia na Slovensku
Kategória:Pro-life hnutia
Kategória:Organizácie založené v 2003
Jožko Mrkvička

**Jožko Mrkvička** je  fiktívna postava v hovorovej slovenčine (ale aj žurnalistickom štýle), ktorej meno sa používa na označenie radového priemerného občana, respektíve ako nič nehovoriace "„prázdne“ meno v príkladoch učebnicového typu.

Nespája sa so žiadnymi negatívnymi alebo pozitívnymi vlastnosťami (ako napr. anglický John Bull), nie je odvodená ani zo žiadnej skutočne existujúcej postavy a ani nie je objektom fabulácií, ktoré mu majú dodať zdanie historickej autentickosti (ako je napr. český Jára Cimrman). Jeho hlavnou a jedinou vlastnosťou je priemernosť, tuctovosť, všednosť a neidentifikovateľnosť (podobne ako ruský Ivan alebo Ivan Ivanovič). Dokonca sa niekedy v písomnom styku používa toto meno aj s malými začiatočnými písmenami. 
Nedá sa ani preto povedať, žeby mal označovať nejakého typického Slováka so súborom skutočných, domnelých alebo projektovaných vlastností. V takomto kontexte sa skôr používajú mená ako Jano, Ďuro, Fero, Peťo, Maťo, Mišo. 

Toto meno použila aj slovenská spisovateľka Mária Ďuríčková (1919) pre hlavnú postavu vo svojej knihe *Jožko Mrkvička Spáč* (1972).

## Referencie

Kategória:Literatúra v slovenskom jazyku
Kategória:Fiktívne postavy
Brobergen

thumb|80px|left|Znak Brobergenu
thumb|Poloha Brobergenu v okrese Stade
**Brobergen** (po dolnonemecky **Brobargen**) je malá obec v krajinskom okrese Stade v spolkovej krajine Dolné Sasko v Nemecku. Obec má len 216 obyvateľov a rozlohu .

Brobergen sa spomína prvýkrát v roku 1286 ako *Brocberge*.

## Iné projekty

Kategória:Obce v Dolnom Sasku
Kanoistika na Letných olympijských hrách 2008 – K1 slalom ženy

**Ženský K-1 slalom** prebiehal v dňoch 13. - 15. augusta 2008 v Shunyi Olympic Rowing-Canoeing Park v Pekingu.

## Program súťaže
Časy sú uvedené v miestnom, t. j. pekinskom čase (UTC+8)

## Výsledky

Kategória:Kanoistika na Letných olympijských hrách 2008
Josef Beran (kardinál)

Mons. prof. **Josef Beran** (* 29. december 1888, Plzeň – † 17. máj 1969, Rím, Taliansko) bol katolícky kňaz, pedagóg a teológ, 33. pražský arcibiskup, český prímas (19461969) a kardinál.

## Život
Bol väzňom nacizmu i komunizmu, komunistický režim mu bránil vo vedení diecézy. Po kreovaní za kardinála prežil posledné roky vo vyhnanstve v Ríme. Počas celého vyhnanstva býval v Pápežskom kolégiu Nepomucenum.

Keď zomrel, kardinál Šeper ho nazval druhým svätým Vojtechom. Je jediným Čechom, ktorému sa dostalo tej pocty byť pochovaný po boku pápežov v krypte svätopeterskej baziliky v Ríme.

## Po smrti
V roku 1998 bol odštartovaný proces jeho blahorečenia.

Podľa rozhodnutia pápeža Františka zo začiatku roku 2018 založenom na poslednej vôli kardinála Berana boli pozostatky kardinála v apríli 2018 prenesené do Katedrály svätého Víta, Václava a Vojtecha. Telo bolo vyzdvihnuté 19. apríla a prenesené do Pápežského kolégia Nepomucenum, následne bolo 20. apríla letecky prevezené do Česka, kde sa na viacerých miestach autokolóna s pozostatkami zastavila, až kým pozostatky 21. apríla nepriviezli do katedrály. Tam boli vystavené k verejnej úcte až do 23. apríla, keď boli uložené do novovytvoreného sarkofágu. V Bazilike svätého Petra bola na kardinálovu pamiatku osadená pamätná tabuľa.

## Bibliografia
* Jaroslav V. Polc a Bohumil Svoboda: *Kardinál Josef Beran*; nakladatelství Vyšehrad, Praha 2008; ISBN 978-80-7021-937-9

## Referencie

Kategória:Českí kardináli
Kategória:Politickí väzni komunistického režimu v Česko-Slovensku
Kategória:Služobníci Boží
Kategória:Arcibiskupi Pražskej arcidiecézy
Kategória:Úmrtia na rakovinu pľúc
Kategória:Osobnosti z Plzne
Kategória:Osobnosti Druhého vatikánskeho koncilu
Kategória:Pochovaní v katedrále svätého Víta v Prahe
Bromley-by-Bow (stanica metra)

**Bromley-by-Bow** je jednou zo staníc londýnskeho metra nachádzajúcou sa v londýnskej mestskej časti Bromley-by-Bow v obvode Tower Hamlets. Stanicu obsluhujú District a Hammersmith & City Line a nachádza sa v tarifných zónach 2 a 3.

## Dejiny
Stanica bola otvoená pod názvom Bromley spoločnosťou London, Tilbury nd Southern Railway v roku 1858. V roku 1902 začala stanicu obsluhovať aj District Line a v roku 1936 sa k nej pridala Hammersmith & City Line (vtedy ako Metropolitan Line). Vlaky London, Tilbury nd Southern Railway prestali zastavovať na stanici v roku 1962. V roku 1967 bola premenovaná na súčasný názov z dôvodu možného zamieňania s obvodom Bromley v južnom Londýne.

Stanica má 2 nástupištia, na ktorých zastavujú obidve District aj Hammersmith & City Line. Dve ďalšie pôvodne obsluhovala LT&SR (dnes c2c), ale dnes už nie sú v prevádzke. Východ z budovy ústi na severný privádzač do Blackwallského tunela.

## Linky
Stanicu obsluhujú dve linky:
* na District Line sa nachádza medzi stanicami Bow Road a West Ham.
* na Hammersmith & City Line sa nachádza medzi stanicami Bow Road a West Ham.

## Zaujímavosti
* V britskom telezívnom seriáli EastEnders bola stanica premenovaná na fiktívny názov Walford East.
* Transport for London vybrala túto stanicu do programu pre Letné olympijské hry 2012 - očakáva sa tu rozširovanie a modernizácia stanice.
* V blízkosti stanice sa nachádza stanica DLR Devons Road, avšak TfL oficiálne prestup medzi týmito dvoma stanicami neuvádza.
* 2. júna 2008 bola v blízkosti premostenia trate ponad Prescott Channel nájdená nevybuchnutá bomba z 2. svetovej vojny, čo spôsobilo uzavretie obidvoch liniek v tejto oblasti na takmer týždeň.

## Iné projekty

## Externé odkazy
*London's Transport Museum Photographic Archive
**
**
**

Kategória:Stanice londýnskeho metra
Kategória:Tower Hamlets
Namur (mesto)

**Namur** (, ) je frankofónne mesto v Belgicku, hlavné mesto Valónska a správne centrum provincie Namursko. Je to tretie najväčšie mesto Valónska.

V Namure sídli valónsky parlament a valónska vláda. Sídlo parlamentu sa nachádza v Grognone, historickom jadre mesta na sútoku riek Másy a Sambry, vláda sídli v budove Élysette na protiľahlom brehu rieky Másy.

## Obyvateľstvo
Mesto má približne 108 950 obyvateľov (2010). 

## Mestské časti
Od 1. januára 1977 mesto Namur pozostáva z týchto častí (bývalých obcí):

## Naboženstvo
Mesto je sídlom rímskokatolíckej diecézy.

## Partnerské mestá
* Belmont, Kalifornia, USA
* Bourg-en-Bresse, Francúzsko
* Empoli, Taliansko
* Lafayette, Louisiana, USA
* Ōgaki, Gifu, Japonsko
* Quebec, Quebec, Kanada
* Subotica, Srbsko

## Referencie


## Iné projekty

## Externé odkazy
* Oficiálna stránka


Kategória:Mestá v Belgicku
Kategória:Sídla na Máse
Plávanie na Letných olympijských hrách 2008 – 400 m voľný štýl muži

**Preteky na 400 metrov voľným spôsobom** prebiehali 9. až 10. augusta 2008 v Beijing National Aquatics Centre.

Kvalifikačné limity boli 3:49.95 (A-limit) a 3:58.00 (B-limit).

## Rekordy (pred OH)

## Finále

* AR = Ázijský rekord; AF = Africký rekord

Kategória:Plávanie na Letných olympijských hrách 2008
Plávanie na Letných olympijských hrách 2008 – 200 m motýlik muži

**200 metrov motýlik mužov** prebiehal 11. až 13. augusta 2008 v Beijing National Aquatics Centre.

Kvalifikačné limity boli 1:57.67 (A-limit) a 2:01.80 (B-limit).

## Rekordy (pred OH)

## Finále

* WR = svetový rekord; ER = európsky rekord
* AR = Ázijský rekord; CR = Rekord Commonwealthu

Kategória:Plávanie na Letných olympijských hrách 2008
Atletika na Letných olympijských hrách 2008 – Chôdza na 20 km mužov

**[[Chôdza na 20 km]] mužov** je jedna z 24 mužských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang a v jeho okolí 16. augusta. Vyhral Rus Valerij Borčin.

## Kvalifikácia

## Rekordy

## Medailisti

## Finále

## Pozri aj
* Atletika na Letných olympijských hrách 2008
* Letné olympijské hry 2008

Kategória:Atletika na Letných olympijských hrách 2008
Kategória:Chôdza na 20 km
Osobitá

**Osobitá** môže byť:

*geomorfologická časť Západných Tatier, pozri Osobitá (geomorfologická časť)
*vrch (1 687,2 m n. m.) v Západných Tatrách, pozri Osobitá (vrch)
*chránené územie v TANAP-e, pozri Osobitá (národná prírodná rezervácia)
*horská chata v Roháčskej doline, pozri Osobitá (chata)